cyanic-selkie/wikianc huggingface dataset:
Ահաբեկչական գործողություններ Նորվեգիայում (2011)
Զենքի ձեռքբերման փորձը Նորվեգիայում
Զենքի ձեռքբերման հարցում արտասահմանում հաջողության չհասնելով՝ նա որոշում է գնել ինքնաձիգ և ատրճանակ Նորվեգիայում պատվիրելու պայմաններով ։ Իրավական տեսանկյունից այդ քայլը որևէ խնդիր չի առաջացրել, քանի որ նա չի ունեցել դատվածություն, ունեցել է որսոդրական թույլտվություն, ինչպես նաև ունեցել է «Benelli Nova» որսորդական հրացան արդեն 7 տարի ։ Թույլտվություն ստանալուց հետո Բրեյվիկը 2010 թվականի աշնանը 1300 եվրոյով գնում է Ruger Mini-14 հրացան։ Ատրճանակի թույլտվություն ստանալը ավելի դժվար էր, քանի որ անհրաժեշտ էր, որ գնորդը ուսումնական նպատակներով այցելի հրաձգարան ։ 2010 թվականի աշնանից մինչև 2011 թվականի սկիզբը Բրեյվիկը այցելել է Օսլոյում գտնվող հրաձգարան, ինչից հետո ստացել Glock 17 տեսակի ատրճանակի ձեռքբերման իրավունք ։ Վարժանքների ժամանակ նա նաև պարապում էր Call of Duty: Modern Warfare 2 համակարգչային խաղի միջոցով ։
2011 թվականի մարտին Բրեյվիկը համացանցի միջոցով գնում է պայթուցիկ պատրաստելու համար անհրաժեշտ մեծ քանակությամբ նյութեր Լեհաստանի Վրոցլավ քաղաքից։ 2009 թվականի մայիսի 18-ին նա գրանցել էր գյուղատնտեսական մթերքների արտադրությամբ զբաղվող «Breivik Geofarm» ընկերություն և մեծ քանակությամբ նյութեր գնելը պատճառաբանել էր այդ հանգամանքով ։
2011 թվականի ապրիլի 27-ին Բրեյվիկը հավաքեց իր առաջին պայթուցիկ սարքը։ Մայիս-Հունիս ամիսների ընթացքում նա հավաքեց տարբեր հզորության 20 պայթուցիկ սարք։ 2011 թվականի հունիսի 13-ին Օսլոյի արվարձաններից քիչ հեռու՝ ամայի վայրում, առաջին անգամ փորձարկեց իր պայթուցիկ սարքը։ Նույն թվականի հուլիսի 15-ին վարձակալական հիմունքներով վերցրեց Volkswagen Crafter ավտոմեքենա։ Հուլիսի 18-ին մեքենայի մեջ տեղադրեց իր հավաքած ամենահզոր պայթուցիկ սարքը ։ Հուլիսի 21-ին 2000 եվրոյով պատվիրեց մարմնավաճառի, ում հետ անցկացրեց ամբողջ գիշերը։ Հուլիսի 2-ի առավոտյան այցելեց Օսլոյի եկեղեցի ։
Ահաբեկչական գործողությունները Օսլոյում
2011 թվականի հուլիսի 22-ին տեղական ժամանակով ժամը 15:25:22-ին Օսլոյի կառավարական թաղամասում տեղի ունեցավ պայթյուն ։ Ոստիկանության հաղորդագրության համաձայն՝ «Volkswagen Crafter» մակնիշի ավտոմեքենայում գտնվող հեռակառավարվող ռումբը ունեցել է 500 կգ քաշ և պատրաստված է եղել ամոնյակային սելիտրայով ու դիզվառելիքով ։
Պայթյունի մասին առաջին ահազանգը ոստիկանությունը ստացավ մի քանի րոպե անց՝ ժամը 15:26-ին: Երկու րոպե անց դեպքի վայր ժամանեցին ոստիկանության և շտապօգնության առաջին մեքենաները ։
Պայթյունի հետևանքով տեղում մահացավ 7 մարդ, ևս մեկը մահացավ ստացած վնասվածքներից մահացավ հիվանդանոցում։ 209 մարդ ստացան վնասվածքներ, որոնցից 15-ը՝ ծանր ։ Վիրավորների թվում էին նաև կառավարության անդամներ ։ Պայթյունից հետևանքով վնասվեցին հարակից շենքերը, այդ թվում՝ Նավթի արդյունաբերության նախարարության և «Verdens Gang» հրատարակչության շինությունները։ Հարակից շենքերից մեկում հրդեհ բռնկվեց։ Ոստիկանությունը շրջափակեց պայթյունի վայրը և խնդրեց քաղաքացիներին հնարավ որության դեպքում հեռանալ քաղաքի կենտրոնից ։
Ությոայի սպանդ
Առաջին պայթյունից մի քանի ժամ անց՝ մոտավորապես տեղական ժամանակով ժամը 15:00-ին Անդերս Բրեյվիկը հասավ Ությոա կղզու լաստանավային փոխադրումների կայան ։ Այդ ժամանակ Նորվեգիայի աշխատավորական կուսակցության կողմից կղզում անցկացվում էին ավանդական երիտասարդական միջոցառումներ, որոնց մասնակցում էին 14-25 տարեկան 655 մարդ ։ Ոստիկանության համազգեստ հագած Բրեյվիկը անցագրային կետում ներկայացրեց կեղծ վկայական և հայտնեց մայրաքաղաքում տեղի ունեցած ահաբեկչության հետ կապված անվտանգության հրահանգավորման անհրաժեշտության մասին։ Ժամը 17:22-ին, իր շուրջը հավաքելով մի քանի տասնյակ սոցիալ-դեմոկրատ երիտասարդների, նա նշանառությամբ կրակ բացեց վերջիններիս վրա , որի հետևանքով սպանվեց 67 մարդ , այդ թվում՝ Վրաստանի 1 քաղաքացի և Նորվեգիայի թագուհու եղբայրը ։ Կրակահերթերը շարունակվեցին մոտ 73 րոպե ։ Առաջացած խառնաշփոթի և խուճապի հետևանքով շատերը նետվեցինբ ջուրը։ Երկու երիտասարդ խեղդվեցին՝ փորձելով լողալու միջոցով հեռանալ կղզուց։ Տարբեր տեսակի վնասվածքներ, այդ թվում՝ ոչ հրազենային, ստացավ 110 մարդ։ Հայտնի է երկու դեպ, երբ Բրեյվիկը խնայել էիր զոհերի կյանքը։ Այդպես 11-ամյա տղան, ում հորը Բրեյվիկը քիչ առաջ սանել էր, և 22-ամյա երիտասարդը, ով աղաչում էր նրան խնայել իր կյանքը, փրկվեցին։
Հետաքննություն և դատավարություն
2012 թվականի օգոստոսի 24-ին նորվեգական դատարանը ճանաչեց մեղսունակ և մեղավոր 77 մարդու սպանության համար և դատապարտեց 21 տարվա ազատազրկման ։ Ինքը՝ Բրեյվիկը հույս չունի, որ երբևէ դուրս կգա բանտից ։
Արտաքին հղումներ
Կատեգորիա:Նորվեգիան նորագույն շրջանում Կատեգորիա:Ահաբեկչական գործողություններ Նորվեգիայում
.ar
.ar, Արգենտինայի վերին մակարդակի ազգային դոմենն է։ Կառավարվում է «Արգենտինայի ցանցային տեղեկատվության կենտրոնի կողմից» (NIC Argentina)։
Հատուկ նշաններ
2008 թ. Նոյեմբերին հաստատվել է դոմենի անվան հատուկ նիշերի օգտագործման մասին բանաձև, ներառյալ խորհրդանիշները ñ, á, é, í, ó, ú, ä, ë, ï, ö, и ü. Դոմեն .gob.ar թույլատրվել է նաև պետական ​​մարմինների համար (.gob ընդլայնումը՝ gobierno — կառավարությունը իսպանական լեզվով).
Արտաքին հղումներ
ar
Աղջարի ջուր
Աղջարի ջուր, Աղաջարկի ջուր, գետակ Թուրքիայի Քահրամանմարաշի մարզում, Լեռնային Կիլիկիայում։ Հոսում է Զեյթուն քաղաքի շրջանով։ Սկիզբ է առնում Բերից լեռնալանջերից և ունի Ղարս անունով մի կամուրջ ։
Ծանոթագրություններ
Կատեգորիա:Թուրքիայի գետեր Կատեգորիա:Քահրամանմարաշի մարզ
Իզմայլովկա (գյուղ, Մարյինի շրջան)
Իզմայլովկա (Ізмайлівка), գյուղ Ուկրաինայի Դոնեցկի մարզի Մարյինի շրջանում։
.lt
.lt, Լիտվայի վերին մակարդակի ազգային դոմենն է։
Իզմայլովկա (գյուղ, Մարյինի շրջան)
2001 թվականի տվյալներով Իզմայլովկա գյուղում բնակվում էր 199 մարդ։
.lt
Արտաքին հղումներ
lt
Toppdomän
Իզմայլովկա (գյուղ, Մարյինի շրջան)
Արտաքին հղումներ
Կատեգորիա:Ուկրաինայի Դոնեցկի մարզի Մարյինի շրջանի բնակավայրեր Կատեգորիա:Ուկրաինայի գյուղեր
Ջերմադինամիկա
Ջերմադինամիկա, ֆիզիկայի ճյուղ, որն ուսումնասիրում է ջերմությունը, ջերմաստիճանը և նրանց կապը աշխատանքի և էներգիայի հետ։ Այն սահմանում է մակրոսկոպիկ փոփոխականները, ինչպես օրինակ՝ ներքին էներգիան, ճնշումը, էնտրոպիան, որոնք մասամբ մարմնավորում են ճառագայթումը և մատերիան։ Այն նշում է որ այս փոփոխականների վարքագիծը ընդհանուր հարկադրանքների հետևանք է, որոնք բոլոր մատերիաների համար ընդհանուր են։ Այս ընդհանուր հարկադրանքները արտահայտված են ջերմադինամիկայի օրենքներում։
Ջերմադինամիկան կիրառվում է գիտության և ճարտարագիտության լայն բնագավառներում։
Պատմականորեն ջերմադինամիկան առաջացել է ավելի արդյունավետ շոգեմեքենաներ կառուցելու ձգտումներից։ Մասնավորապես Ֆրանսիացի ֆիզիկոս Նիկոլա Լեոնար Սադի Կառնոի աշխատանքի միջոցով։ Նա կարծում էր, որ ֆրանսիան կարող էր հաղթող դուրս գալ նապոլեոնյան պատերազմներից ավելի արդյունավետ շոգեմեքենաներ կառուցելով ։ Իռլանդական ծագում ունեցող անգլիացի ֆիզիկոս Վիլյամ Թոմսոնը առաջինն էր, որ 1854 թ-ին տվեց ջերմադինամիկայի սահմանումը ։
Սկզբում ջերմադինամիկան՝ որպես գիտություն ջերմային շարժիչների մասին, ուսումնասիրում էր ջերմային շարժիչները «աշխատեցնող նյութերի», ինչպես օրինակ՝ գոլորշու ջերմային հատկություները՝ փորձելով բարձրացնել ջերմային շարժիչներ ՕԳԳ-ն։ Սակայն ջերմադինամիկան հետագայում սկսեց ուսումնասիրել նաև էներգիայի շարժը քիմիական գործընթացներում ։
Ծանոթագրություն
Կատեգորիա:Թերմոդինամիկա
Գերակտիվ միզապարկ
Գերակտիվ միզապարկ (ԳԱՄ), վիճակ, երբ հիվանդը հաճախակի ունենում է միզելու ցանկություն, այն աստիճանի, որ այն բացասական ազդեցություն է ունենում մարդու կյանքի վրա ։ Միզարձակման հաճախակի ցանկությունը կարող է ձագել օրվա ընթացքում, գիշերը, կամ և՛ օրվա ընթացքում, և՛ գիշերը ։ Եթե առկա է միզապարկի հսկողության կորուստ, ապա այդ վիճակը կոչվում է անմիզապահություն ։ Գերակտիվ միզապարկի համախտանիշով մարդկանց 40%-ից ավելին ունեն անմիզապահություն, և հակառակը՝ անմիզապահությունների 40-70%-ի պատճառը հանդիսանում է գերակտիվ միզապարկը ։ Գերակտիվ միզապարկի համախտանիշը չի համարվում կյանքին սպառնացող վիճակ , բայց այս հիվանդությամբ տառապող մարդիկ ունենում են խնդիրներ տարիների ընթացքում ։
Գերակտիվ միզապարկի պատճառը անհայտ է ։ Ռիսկի գործոններն են ճարպակալումը, կոֆեինի օգտագործումը և փորկապությունը ։ Վատ հսկվող շաքարային դիաբետը, նստակյաց կյանքը և կոնքի քրոնիկական ցավը կարող են վատացնել ախտանիշները ։ Մարդիկ, սովորաբար, երկար ժամանակ ունենում են ախտանիշներ՝ մինչև բժշկի դիմելը, իսկ երբեմն նաև այս վիճակը նկատվում է խնամակալի կողմից ։ Ախտորոշումը հիմնված է հիվանդության նշանների և ախտանիշների վրա և պահանջում է այլ հիվանդությունների, ինչպիսին են միզուղիների բորբոքումը կամ նյարդաբանական վիճակները, բացառում ։ Ամեն միզարձակության ժամանակ արձակված մեզի քանակը համեմատաբար քիչ է ։ Եթե միզելու ժամանակ նկատվում է ցավ, ապա ավելի հավանական է, որ կա մեկ այլ խնդիր, քան գերակտիվ միզապարկը ։
Ոչ միշտ է յուրահատուկ բուժման հարկ լինում ։ Բուժման համար կարող են օգտագործվել կոնքի հատակի վարժություններ, միզապարկի մարզանք և առաջնայնորեն խորհուրդ են տրվում այլ վարքագծային մեթոդներ ։ Քաշի իջեցումը նրանց մոտ, ովքեր ունեն ավելորդ քաշ, կոֆեինի օգտագործման նվազեցումը և հեղուկների չափավոր ընդունումը նույնպես կարող են արդյունավետ լինել ։ Դեղամիջոցներ՝ հիմնականում հակամուսկարինային տիպի, ցուցված են միայն այն դեպքում, երբ մնացած միջոցները անարդյունավետ են ։ Չկան ավելի արդյունավետ մեթոդներ քան վարքագծայինները, սակայն նրանք կապված են կողմնակի ազդեցությունների հետ, հատկապես մեծահասակների մոտ ։ Որոշ ոչ ինվազիվ էլեկտրոնական ստիմուլյացիոն մեթոդները կարող են լինել արդյունավետ ։ Մեկ այլ մեթոդ է համարվում բոտուլինային տոքսինի ներարկումը միզապարկի մեջ ։ Միզային կաթետրի տեղադրում կամ վիրահատական միջամտություններ ցուցված չեն ։ Խնդիրը վերահսկելու համար օրագրերի օգտագործումը կարող է օգնել հասկանալ, թե արդյոք բուժումը արդյունավետ է, թե ոչ ։
Գերակտիվ միզապարկ առկա է տղամարդկանց մոտավորապես 7-27%-ի մոտ, իսկ կանանց 9-43%-ի ։ Հիվանդության հանդիպման հաճախականությունը ավելանում է տարիքի մեծացմանը զուգընթաց ։ Որոշ հետազոտություններ փաստում են, որ այս վիճակը ավելի հաճախ հանդիպում է կանանց մոտ, հատկապես եթե այն կապված է միզապարկի հսկողության կորստի հետ ։ 2000 թվականին Ամերիկայի Միացյալ Նահանգներում գերակտիվ միզապարկի տնտեսական ծախսը կազմել է մոտ 12,6 միլիարդ դոլար և 4,2 միլիարդ եվրո ։
Նշաններ և ախտանիշներ
Գերակտիվ միզապարկի համար բնութագրական են հետևյալ չորս ախտանիշները՝ միզային հրատապություն, հաճախամիզություն, գիշերամիզություն և անմիզապահություն։ Անմիզապահությունը ներառված չէ «չոր» դասակարգման մեջ։
Միզային հրատապությունը համարվում է գերակտիվ միզապարկի առանձնահատուկ ախտանիշ, բայց չկան հստակ չափանիշներ՝ հասկանալու համար թե ինչ է իրենից ներկայացնում հրատապությունը, և որոշ հետազոտություններ օգտագործում են այլ չափորոշիչներ ։ Միզային հրատապությունը այժմ նկարագրված է International Continence Society-ի (ICS) կողմից, 2002 թվականին, ինչպես «միզելու հանկարծակի, անհաղթահարելի ցանկություն, որին դժվար է դիմադրել»։ Նախորդ բնորոշումը հետևյալն էր՝ «Միզապարկը դատարկելու ուժգին ցանկություն՝ զուգորդված արտահոսքի կամ ցավի վախով» ։ Այս բնորոշումը չէր նշում միզապարկը դատարկելու ցանկության հրատապությունը, այդ իսկ պատճառով ենթարկվեց քննադատության ։
Միզելու հաճախականությունը համարվում է ոչ նորմալ, եթե մարդը միզում է օրական 8 անգամից ավել։ Հաճախամիզությունը սովորաբար հսկվում է պացիենտի կողմից պահվող օրագրերի միջոցով, որտեղ նա նշում է միզելու էպիզոդները ։ Էպիզոդների թիվը փոփոխվում է կախված քնի տևողությունից, հեղուկների ընդունման քանակից, դեղամիջոցների օգտագործումից և օրական մինչև 7 անգամը համարվում է նորմալ՝ հաշվի առնելով մնացած գործոնները։
Հրատապ անմիզապահությունը անմիզապահության տեսակ է, երբ տեղի է ունենում մեզի ակամա արտահոսք՝ առանց որևէ ակնհայտ պատճառի, միևնույն ժամանակ հրատապ միզարձակելու ցանկության զգացումով, ինչպես քննարկվել էր վերևում։ Ինչպես միզելու հաճախականությունը, այնպես էլ անմիզապահությունը կարող է գրանցվել պացիենտի կողմից՝ օգնելու համար ախտորոշման և բուժման մեջ։ ԱՆմիզապահությունը կարող է նաև չափվել տակդիրային թեստերով, ինչը հաճախ օգտագործվում է հետազոտական նպատակներով։ Հրատապ անմիզապահությամբ տառապող որոշ հիվանդների մոտ առկա է լինում նաև սթրեսային անմիզապահություն, ինչը կարող է բարդություն հանդիսանալ ախտորոշման համար ։
Շատ կարևոր է, որ թե՛ պացիենտը, թե՛ բժիշկը կարողանան ընդհանուր հայտարարի գան, թե ինչ է նշանակում «հրատապություն»։ Կան հիվանդների կողմից օգտագործվող արտահայտություններ, որոնք լավ նկարագրում են գերակտիվ միզապարկը, դրանք են՝ «Երբ զուգարան գնալու ցանկություն ունեմ, ապա պարտադիր գնում եմ։», «Երբ ցանկություն ունեմ միզելու, ապա պետք է շտապեմ, քանզի վախենում եմ, որ չեմ հասցնի/տակս կանեմ»։ Հետևաբար՝ «վախենում եմ, որ չեմ հասցնի/տակս կանեմ» արտահայտությունը շատ կարևոր բնութագրիչ է այս հիվանդության համար ։
Պատճառներ
Գերակտիվ միզապարկի պատճառները պարզ չեն և իրականում պատճառները կարող են լինել բազմաթիվ ։ Հիմնականում այն կապված է միզապարկի սեղմիչ (դետրուզոր) մկանի գերակտիվության հետ, որի կծկումների ակտիվությունը որոշվում է ուրոդինամիկայի հետազոտման միջոցով ։ Հնարավոր է նաև, որ բարձրացած կծկողականությունը սերում է ուրոթելից և սեփական թիթեղից, և այդ հյուսվածքների ոչ նորմալ կծկումները կարող են առաջ բերել դետրուզորի կամ ամբողջ միզապարկի դիսֆունկցիայի ։
Կաթետր-կապված գրգռում
Երբ տեղադրված կաթետրի պայմաններում տեղի է ունենում միզապարկի սպազմ կամ դրենաժային պարկը դատարկ է, ապա հնարավոր է, որ կաթետրը խցանվել է արյունով, մածուցիկ նստվածքով, կամ էլ կաթետրը կամ դրենաժային խողովակը ծռվել/ծալվել են։ Երբեմն սպազմը առաջանում է երբ կաթետրը գրգռում է միզապարկը, շագանակագեղձը կամ առնանդամը։ Այսպիսի սպազմերը կարող են վերահսկվել դեղամիջոցների միջոցով, օրինակ բութիլսկոպոլամին, ինչպես նաև պացիենտների մեծ մասը հարմարվում են գրգրռմանը և սպազմերը վերանում են ։
Ախտորոշում
Գերակտիվ միզապարկի ախտորոշումը հիմնականում կատարվում է հիվանդության նշանների և ախտանիշների հիման վրա՝ միևնույն ժամանակ բացառելով ախտանիշների այլ պատճառները, օրինակ՝ բորբոքումը ։ Հիմնականում կարիք չի լինում կատարել ուրոդինամիկայի հետազոտություն, միզապարկի էնդոսկոպիկ կամ գերձայնային հետազոտություն ։ Կարելի է իրականացնել մեզի ցանքս՝ բացառելու համար ինֆեկցիան։ Ուռուցքը կամ միզապարկի քարը ժխտելու համար կարելի է կազմել հաճախականության/ծավալի գրաֆիկ, նաև իրականացնել ցիստոուրեթրոսկոպիա։ Եթե առկա են ախտանիշները բացատրող որևէ մետաբոլիկ կամ պաթոլոգիկ վիճակ, ապա ախտանիշները վերագրվում են որպես այդ հիվանդության դրսևորում, այլ ոչ թե գերակտիվ միզապարկ։
Ինքնուրույն լրացման համար նախատեսված հարցաթերթիկները, ընդհանուր առմամբ, համարվում են վստահելի եղանակ պացիենտի ախտանիշները որոշելու համար, չնայած, գոյություն չունի մեկ իդեալական հարցաթերթիկ ։ Այս հարցաթերթիկները բաժանվում են երկու խմբի՝ ընդհանուր հարցեր ստորին միզուղիների ախտանիշների վերաբերյալ և սպեցիֆիկ հարցեր կապված գերակտիվ միզապարկի հետ։ Ընդհանուր հարցաթերթիկներից են՝ Ամերիկական Ուրոլոգիական Ասոցիացիայի Ախտանիշների Ցուցանիշ (American Urological Association Symptom Index (AUASI), Միզասեռական Դիսթրեսի Գրապահոց (Urogenital Distress Inventory (UDI) , Անմիզապահության Ազդեցության Հարցաթերթիկ (Incontinence Impact Questionnaire (IIQ) , և Բրիստոլի Կանանց Ստորին Միզուղիների Ախտանիշներ (Bristol Female Lower Urinary Tract Symptoms (BFLUTS)։ Գերակտիվ միզապարկի հարցաթերթիկներն են՝ Գերակտիվ Միզապարկի Հարցաթերթիկ (Overactive Bladder Questionnaire (OAB-q), Միզային Հրատապության Հարցաթերթիկ (Urgency Questionnaire (UQ), Առաջնային ԳԱՄ-ի Ախտանիշների Հարցաթերթիկ (Primary OAB Symptom Questionnaire (POSQ), և Անմիզապահության Հարցաթերթիկի Միջազգային Կոնսուլտացիա (International Consultation on Incontinence Questionnaire (ICIQ)։
Գերակտիվ միզապարկի ախտանիշները նման են այլ հիվանդությունների ախտանիշներին, օրինակ՝ միզուղիների վարակ, միզապարկի քաղցկեղ և շագանակագեղձի բարորակ գերաճ։ Միզուղիների վարակը հաճախ ուղեկցվում է ցավով և արյունամիզությամբ (արյան առկայություն մեզում), ինչը սովորաբար բացակայում է գերակտիվ միզապարկի դեպքում։ Միզապարկի քաղցկեղը հաճախ ուղեկցվում է արյունամիզությամբ և կարող է դրսևորվել ցավով, երկուսն էլ կապված չեն ԳԱՄ-ի հետ, իսկ ԳԱՄ-ի հիմնական ախտանիշները կարող են բացակայել (միզային հրատապություն, հաճախամիզություն և գիշերամիզություն)։ Շագանակագեղձի բարորակ հիպերպլազիայի ախտանիշները հաճախ դրսևորվում են միզելու ընթացքում և կարող են ներառել ցավ կամ արյունամիզություն, և այս ամենը սովորաբար չի հանդիպում ԳԱՄ-ի դեպքում ։ Շաքարային դիաբետը կարող է բերել հաճախամիզության և մեզի ծավալի մեծացման, սակայն այս դեպքում առկա չէ միզային հրատապություն։
Դասակարգում
Կան որոշակի տարաձայնություններ ԳԱՄ-ի դասակարգման և ախտորոշման մեջ ։ Որոշ աղբյուրներ գերակտիվ միզապարկը դասակարգում են երկու տարբեր տեսակների՝ «թաց» (միզելու հրատապ ցանկություն ակամա արտահոսքով(անմիզապահություն)) և «չոր» (միզելու հրատապ ցանկություն առանց ակամա արտահոսքի(առանց անմիզապահության))։ Թաց տեսակները ավելի հաճախ են հանդիպում քան չորերը ։ Այս տարանջատումը բացարձակ չէ․ մեկ հետազոտություն փաստում է, որ շատ դեպքերում «չոր» դասակարգվածները իրականում «թաց» էին և պացիենտները, ովքեր չեն ունեցել անմիզապահության դեպքեր հնարավոր է ունեցել են այլ համախտանիշներ ։
ԳԱՄ-ը տարբերվում է սթրեսային անմիզապահությունից, սակայն երբ նրանք հանդիպում են միասին, ապա այդ վիճակը կոչվում է խառը անմիզապահություն։
Ապրելակերպ
Գերակտիվ միզապարկի բուժումը ներառում է այնպիսի ոչ դեղորայքային մեթոդներ, ինչպիսին են ապրելակերպի փոփոխությունը (հեղուկների ընդունման նվազեցում, կաֆեինից խուսափում), միզապարկի մարզում և կոնքի հատակի մկանների մարզում։
Միզապարկի ժամանակային դատարկումը միզապարկի մարզման ձև է, որի ժամանակ օգտագործվում է կենսական հետադարձ կապը՝ նվազեցնելու համար միզապարկի վատ վերահսկողության պատճառով ի հայտ եկող դեպքերի հաճախականությունը։ Այս մեթոդը ուղղված է պացիենտի՝ միզելու ժամանակի, տեղի և հաճախականության վերահսկողությունը լավացնելուն։
Միզապարկի ժամանակային դատարկման ծրագրերը ներառում են միզելու ժամանակացույցի ստեղծում։ Այս անելու համար պացիենտը լրացնում է միզելու և արտահոսքի աղյուսակները։ Աղյուսակի վրա երևացող սխեմաների հիման վրա պացիենտը կարող է պլանավորել, թե երբ պետք է դատարկի միզապարկը, որպեսզի տեղի չունենա արտահոսք։ Որոշ անհատներ հարմար են գտնում թրթռացող (վիբրացվող) սարքերի օգտագործումը, որոնք հիշեցնում են հիվանդին, որ վերջինս պետք է օգտվի զուգարանից։ Վիբրացվող ժամացույցերը կարելի է անջատել օրվա մեջ սպեցիֆիկ ժամանակահատվածում, կախված ժամացույցից ։ Միզապարկի այս մարզման միջոցով պացիենտը կարող է փոխել իր միզապարկի լցման և դատարկման գրաֆիկը ։
Դեղամիջոցներ
Գերակտիվ միզապարկի համար օգտագործվում են մեծ թվով հակամուսկարինային դեղամիջոցներ (օրինակ՝ դարիֆենացին, հիոսցիամին, օքսիբութինին, տոլերոդին, սոլիֆենացին, տրոսպիում, ֆեսոտերոդին) ։ Սակայն, երկարաժամկետ օգտագործումը բերում է դեմենցիայի ։ Կարող են օգտագործվել նաև β3 ադրենէրգիկ ընկալիչների ագոնիսնտեր (օրինակ՝ միրաբեգրոն) ։ Սրանք, սակայն, հանդիսանում են երկրորդ գծի դեղամիջոցներ, կապված նրանց կողմնակի ազդեցությունների հետ ։
Քչերն են ամբողջովին բուժվում դեղամիջոցներով և բոլոր դեղերը համարվում են ոչ ավել քան չափավոր արդյունավետ ։
Գերակտիվ միզապարկով տառապող անձը կարող է միզել օրական 12 անգամ ։ Դեղամիջոցները կարող են նվազեցնել այս թիվը 2-3-ով և նվազեցնել անմիզապահությունների թիվը 1-2-ով ։
Միջոցառումներ
Կարող են օգտագործվել տարբեր սարքեր (Urgent PC Neuromodulation System)։ Բոտուլինոտոքսին A-ի օգտագործումը հաստատվել է Սննդի և Դեղամիջոցների Ադմինիստրացիայի կողմից մեծահասակների մոտ, ովքեր ունեն նյարդաբանական հիվանդություններ, ներառյալ ցրված սկլերոզ և ողնաշարի վնասվածքներ ։ Բոտուլինոտոքսին A-ի ներարկումը միզապարկի մեջ կարող է ճնշել միզապարկի ակամա կծկումները՝ պաշարելով նյարդային ազդակները, և կարող է արդյունավետ լինել մինչև 9 ամիս  ։ Որպես վերջին ընտրության մեթոդ կարելի է իրականացնել վիրահատական միջամտություն, որի ժամանակ օգտագործելով աղիքի հյուսվածքը լայնացնում են միզապարկը։ Սա թույլ է տալիս մեծացնել միզապարկում կուտակվող մեզի ծավալը։
ԳԱՄ-ը կարող է բուժվել էլեկտրական դրդումների միջոցով, ինչը ուղղված է նվազեցնելու միզապարկը սեղմող և միզարձակմանը մասնակցող մկանի կծկողականությունը։ Կան ինվազիվ և ոչ ինվազիվ էլեկտրական դրդման տարբերակներ։ Ոչ ինվազիվ մեթոդի դեպքում էլեկտրական զոնդը անցկացնում են հեշտոցի կամ ուղիղ աղու մեջ, կամ նուրբ ասեղի միջոցով էլեկտրական զոնդը անցկացնում են կոճի մոտ գտնվող նյարդի մոտ։ Այս ոչ ինվազիվ մեթոդները քչացնում են ախտանիշները, երբ անընդհատ կիրառվում են, և ավելի լավ է քան ընդհանրապես չբուժվելը, կամ դեղորայքային բուժումը, կամ կոնքի հատակի մկանների մարզումը, բայց ապացույցների որակը ցածր են։ Հայտնի չէ, թե որ էլեկտրական դրդման միջոցն է ավելի լավ ազդում։ Նաև հայտնի չէ, արդյոք արդյունքը մնում է բուժման ավարտից հետո ։
Կանխատեսում
Շատ դեպքերում գերակտիվ միզապարկի ախտանիշները վերանում են մեկ տարվա ընթացքում, ինչը կազմում է դեպքերի 39%-ը, բայց շատերը ունենում են ախտանիշների մի քանի տարի ։
Համաճարակաբանություն
Հաշվարկված է, որ Միացյալ Նահանգներում և Եվրոպայում վեցից մեկը տառապում է գերակտիվ միզապարկի համախտանիշով ։ ԳԱՄ-ի տարածվածությունը աճում է տարիքին զուգընթաց, այսպիսով, կանխատեսվում է, որ ապագայում ԳԱՄ-ը դառնալու է ավելի հաճախ հանդիպող, քանի որ զարգացած աշխարհում ապրող մարդկանց միջին տարիքը գնալով աճում է։ Սակայն, Ֆինլյանդիայի հասարակության վրա հիմնված վերջերս իրականացված հարցման արդյունքում պարզ դարձավ, որ հիվանդության տարածվածությունը խիստ գերագնահատվել է մեթոդաբանական թերությունների պատճառով, կախված տարիքային ընդգրկումից և ցածր մասնակցությունից (նախորդ զեկույցներում)։ Ենթադրվում է, որ ԳԱՄ-ը հանդիպում է վերը նշվածից 2 անգամ ավելի քիչ ։
Ամերիկական Ուրոլոգիական Ասոցիացիայի զեկուցած հետազոտությունները ցույց են տալիս տղամարդկանց 7-27% և կանանց 9-43% ախտահարում ։ Հրատապ անմիզապահությունը ավելի հաճախ հանդիպում է կանանց մոտ ։ Մեծահասակները ավելի հավանական է, որ կախտահարվեն, և ախտանիշների տարածվածությունը մեծանում է տարիքին զուգընթաց ։
Արտաքին հղումներ
Կատեգորիա:Ուրոլոգիա Կատեգորիա:Ուրոլոգիական հիվանդություններ Կատեգորիա:Անմիզապահություն
Տիտանաբոա
Տիտանաբոա (Titanoboa cerrejonensis) վերացած օձերի տեսակ, միակը Titanoboa տեսակի մեջ։ Կմախքի կառուցվածքը հուշում է, որ մոտ ցեղակիցներ են եղել վիշապօձերի հետ։
Բնակվել է ժամանակակից Կոլումբիայի տարածքում 61.7-58.7 մլն տարի առաջ ։ Հայտնաբերվել են մնացորդներ Սերրեխոն տեղի մոտակայքում գտնվող ածուխի հանքերում։ Օձը հայտնաբերվել է համաշխարհային գիտնականների խմբի՝ Ջոնաթան Բլոխի (հնէաբան Ֆլորիդայի համալսարանում) և Կառլոս Խառամիլոյի (հնաբուսաբան Սմիթսոնի համալսարանից, արևադարձային ուսումնասիրություն, Պանամա)։
Կանադայի և ամերիկայի կենդանաբանները, կմախքի համեմատական վերլուծությունից եկել են այն եզրակացության, որ օձը կարող էր հասնել 15 մետր երկարության և ունենալ 1 տոննա քաշ։ Ամենաերկար օձը, պահպանված մինչև մեր օրերը՝ ցանցավոր պիտոնը, ստույգ հասնում է մինչև 7 մետր երկարության։ Ամենափոքր օձը՝ Leptotyphlops carlae, ունի ընդամենը 10 սանտիմետր երկարություն:
Քանի որ օձերը սառնարյուն են, հայտնաբերումը հաստատել է միայն այն, որ ապրելու վայրը այս էակի պետք է ավելի տաք լիներ, քան կարծում էին առաջ, տարեկան միջին 30-34 °C ջերմաստիճանով։ Երկրի տաք կլիման Սերեխոնի վիշապօձին հնարավորություն էր տալիս հասնել ավելի մեծ չափսերի, քան իրենց ներկայիս սերունդներին։ Հնագիտական պեղումները, կատարվելով մեր ժամանակներում, հաստատոմ են այս տեսությունը։ Ատամների կառուցվածքից ելնելով, կարելի է եզրակացնել, որ նրանք սնվել են միայն ձկներով ։
Տես նաև
Կատեգորիա:Սողուններ Կատեգորիա:Երկկենցաղներ
Աստերոիդների ցանկ (88901-89000)
Աստերոիդների ցանկ (88801-88900) * Աստերոիդների ցանկ * Աստերոիդների ցանկ (89001-89100)
.gr
.gr, Հունաստանի վերին մակարդակի ազգային դոմենն է։
Արտաքին հղումներ
gr
Toppdomän
Գաշին Բաշի
Գաշին Բաշի, լեռ Ադրբեջանի Թովուզի շրջանում, Փոքր Կովկաս լեռնահամակարգում, Խաթինլի գյուղից հյուսիս, Աղստև գետի աջ ափին։ Տեղադրման կոորդինատներ 41.05769°N, 45.64769°W ։
Ծանոթագրություններ
Կատեգորիա:Ադրբեջանի լեռներ Կատեգորիա:Թովուզի շրջան
.fr
.fr, Ֆրանսիայի վերին մակարդակի ազգային դոմենն է։
Արտաքին հղումներ
fr
סיומת אינטרנט Toppdomän
Խաչատուր Ավետիսյան
Խաչատուր Մեխակի Ավետիսյան, հայ կոմպոզիտոր, քանոնահար, ՀԽՍՀ ժողովրդական արտիստ (1984), ՀԽՍՀ Պետական մրցանակի դափնեկիր (1985) ։
Դիրիժոր Միքայել Ավետիսյանի հայրն է։
Կենսագրություն
Ծնվել է Լենինականում (այժմ՝ Գյումրի)։ 1949 թվականին բնակություն է հաստատել Երևանում ավելի լավ կրթություն ստանալու համար։ Մասնագիտական կրթությունը ստացել է սկզբում Երևանի Ռոմանոս Մելիքյանի անվան երաժշտական ուսումնարանում։ Սովորել է Գրիգոր Եղիազարյանի ղեկավարած դասարանում։ 1960 թվականին ավարտել է Կոմիտասի անվան կոնսերվատորիան։ Այստեղ նա եղել է Էդուարդ Միրզոյանի ղեկավարության տակ։ 1950 թվականից աշխատել է Ռոմանոս Մելիքյանի անվան երաժշտական ուսումնարանում, որպես քանոնի դասարանի ղեկավար և հենց այս տարիներին ստեղծել է իր հանրահայտ քանոնի համար ստեղծագործությունները։
1951 թվականին մասնակցել է Բեռլինում կայացած համաշխարհային 3-րդ փառատոնին, որտեղ անհատ կատարողների միջազգային մրցանակաբաշխությունում շահել է առաջին մրցանակ և ոսկե մեդալ։ Իր ղեկավարած քանոնահարների անսամբլը 1957 թվականին Մոսկվայի համաշխարհային փառատոնում շահել է 3-րդ մրցանակ։ 1958 թվականից աշխատել է Հայաստանի Պարի անսամբլում որպես երաժշտական ղեկավար։
Մեծ ժողովրդականություն են վայելում նրա երգերն ու պարեղանակները։
Գրել է երաժշտություն մի շարք կինոնկարների համար, ինչպես՝ «Խաթաբալա»-ում ։
Ստեղծագործություններ
Նրա ամենահայտնի ստեղծագործություններն են ՝ «Իմ անուշ տավիղ», «Մախմուր աղջիկ» , «Բալենի», «Ասում են թե», «Անահիտ», «Կախարդված ծաղիկներ», «Անուրջներ», «Ծաղկեփունջ», «Եղեգ», «Շիրակի», «Հայոց հովիկ», «Պարմանի», «Կարապների պար», «Հանինա», «Տոնական Հայաստան», «Իրիկնային», «Ճերմակ աղավնի», «Տավիղ», «Հուշեր», Կոնցերտ հմր. 2 քանոնի համար, Կոնցերտ շվիի համար և այլն։
Իլինկա (գյուղ, Մարյինի շրջան)
Իլինկա (Іллінка), գյուղ Ուկրաինայի Դոնեցկի մարզի Մարյինի շրջանում։
Արտաքին հղումներ
Կատեգորիա:Ուկրաինայի Դոնեցկի մարզի Մարյինի շրջանի բնակավայրեր Կատեգորիա:Ուկրաինայի գյուղեր
(544) Ջետտա
(544) Ջետտա (Jetta), աստերոիդ աստերոիդների հիմնական գոտում։ Հայտնաբերվել է 1904 թվականի սեպտեմբերի 11-ին Պաուլ Գյոցի կողմից Հայդելբերգում ։
Միջին հեռավորությունը Արեգակից կազմում է 2,590621 ա. մ., առավելագույնը մոտենում է 2,1918 ա. մ. հեռավորության վրա և հեռանում 2,9894 ա. մ. ։ Արեգակի շուրջ մեկ ամբողջական պտույտ է կատարում 1523,02 երկրային օրվա ընթացքում, իր ուղեծրով շարժվելով միջինում 0,236373 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,38° անկյուն։
Արտաքին հղումներ
Կատեգորիա:1904 թվականին հայտնաբերված աստղագիտական մարմիններ Կատեգորիա:Պաուլ Գյոցի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Անսաստելի Անժելիկան
Սյուժեն
Անժելիկան իմանալով, որ իր ամուսինը՝ Ժոֆրեյ դը Պեյրակը ողջ է, խախտում է թագավորի հրամանն ու Փարիզից Սավարիի հետ մեկնում է Ժոֆրեյին որոնելու, ում վերջին անգամ տեսել էին Լանգուստյե կղզում։ Ժամանելուց հետո պարզվում է, որ կղզին ամա է։ Երկար որոնումներից հետո, նրանք կղզում գտնում են բորոտությամբ տառապող երիտասարդի, ով հրաժարվում է տեղեկություն հաղորդել դը Պեյրակի մասին, քանի որ վերջինս օգնել էր նրան կանգնեցնել հիվանդության զարգացումը, իսկ տղան հավատարմության երդում էր տվել դը Պեյրակին։
Սավարին փորձում է համոզել Անժելիկային՝ Փարիզ վերադառնալու համար, սակայն Անժելիկան մերժում է այդ առաջարկը, հայտարարելով, որ ավելի լավ է մեռնել, քան դառնալ Լյուդովիկոսի սիրուհին։ Դրա փոխարեն նա որոշում է ուղևորվել Մարսել, առագաստանավ վարձակալել և ինքնուրույն շարունակել ամուսնու որոնումները։
Հաջորդ առավոտ թագավորական նավատորմի ծովակալ, հերցոգ դը Վիվոնը խարիսխ է նետում կղզում։ Տեսնելով Անժելիկային, նա որոշում է նրան ուղարկել Մարսել։ Սակայն երբ Անժելիկան ակնարկում է, որ իրեն հայտնի է հերցոգի քրոջ, թագավորի սիրուհի մարքիզուհի դը Մոնտեսպանի սև պատարագներին հաճախելու մասին, հերցոգն համաձայնվում է կատարել նրա խնդրանքը։ Դը Վիվոնը փորձում է բորոտ տղայից ճշմարտությունն իմանալ, սակայն տղան չցանկանալով մատնել դը Պեյրակին, ժայռից ցած է նետվում։
Դը Վիվոնի թիանավը Անժելիկայի ու Սավարիի հետ միասին հեռանում է կղզուց։ Հասնելով մոտակա նավահանգիստը, Անժելիկան տեղեկանում է, որ վերջին երկու ամիսների ընթացքում ֆրանսիական որևէ նավ չի եղել այնտեղ։ Սավարին ենթադրում է, որ կոմս դը Պեյրակը կարող էր թաքնվել Սարդինիա կղզում և Անժելիկան դը Վիվոնին համոզում է փոխել նավի ուղղությունը։ Երեկոյան հերցոգը փորձում է տիրանալ Անժելիկային, սակայն մերժում ստանալուց հետո, զայրույթի պահին որոշում է նրան իջեցնել Կորսիկայի առաջին իսկ նավահանգստում։
Ճանապարհին նրանց հանդիպում է Ռեսկատորի առագաստային ռազմանավը, ով հայտնի էր որպես վտանգավոր ազատամիտ, Ֆրանսիայի թագավորի հակառակորդ և ստրուկներին ազատագրող։ Դը Վիվոնը սկսում է հետապնդել ռազմանավին, սակայն ծուղակն է ընկնում։ Հերցոգը Անժելիկային առաջարկում է լողալով փախչել, իսկ ինքն ընդունում է անհավասար ուժերով ծովամարտը։ Արդյունքում թագավորական թիանավը խորտակվում է, իսկ ողջ մնացածներին գերի են վերցնում բերբերական նավերը։
Ռեսկատորը ոչ այլ ոք է, այլ Ժոֆրեյ դը Պեյրակը։ Իր նավի վրա նա տոնում է թագավորական թիանավի դեմ տարած հաղթանակը և հայտարարում, որ պետք է միշտ պատերազմի թագավորի իշխանության դեմ, քանի որ դեմ է միապետությանը, ստրկությանն ու տաժանակիր կյանքին։ Երեկոյան նա սուզվող զանգով իջնում է ստորջրյա քարանձավ, որտեղ գտնվում էր հարեմ հիշեցնող միջավայր։ Նախկին ստրկուհիներից մեկը, ով խենթի պես սիրահարված էր դը Պեյրակին, խանդից պոկել էր անտիկ արձանի գլուխը, որը հիշեցնում էր Անժելիկային։ Այդ ժամանակ Ժոֆրեյի կողմնակիցները գտնում են մահացող Սավարիին, ով անընդհատ շշնջում էր Անժելիկայի անունը։ Ժոֆրեյն հասկանում է, որ Անժելիկան գտնվում էր խորտակված թագավորական թիանավի վրա։
Անժելիկային գտնում և իր նավի վրա է վերցնում ուխտադրուժ քրիստոնյա, ծովահեն և կնատյաց, մարքիզ դ՛Էսկրենվիլը։ Վերջինս կանանց նկատմամբ իր ողջ ցասումը դրսևորում է Անժելիկայի նկատմամբ։ Նա Անժելիկային իջեցնում է նավի ներքնահարկ և թույլ տալիս, որպեսզի նավաստիները բռնաբարեն նրան։ Այդ սարսափելի դրությունից նրան փրկում է դ՛Էսկրենվիլի օգնականը, ով նավապետին համոզում է վաճառել Անժելիկային Կրետեում։
Ռեսկատոր դը Պեյրակը Անժելիկային որոնելու ընթացքում բարձրանում է դ՛Էսկրենվիլի նավի վրա, որպեսզի իմանա, թե արդյոք չի՞ գտել նա իր կնոջը։ Նա առաջարկում է 50 հազար զեքին՝ Անժելիկային ազատելու համար և զգուշացնում է, որ եթե նրան որևէ վնաս պատճառվի, ապա վրեժն անողորմ կլինի։ Ծովահենները պնդում են, որ իրենց ոչինչ հայտնի չէ Անժելիկայի մասին և Ժոֆրեյն հեռանում է։ Ի վերջո ծովահենները կարողանում են կոտրել Անժելիկայի կամքի ուժը՝ տանելով նրան վայրի կատուներով լի սենյակ։ Նա համաձայնվում է, որ իրեն վաճառեն Կրետեի ստրկաշուկայում։ Կղզում նա հանդիպում է Մալթայական Ուխտի ասպետներին և խնդրում, որպեսզի գնեն իրեն։ Ասպետները համաձայնվում են։
Անժելիկայի անսովոր գեղեցկության և Ֆրանսիայի թագավորի սիրուհին լինելու լուրը մեծ իրարանցում է առաջացնում ստրկաշուկայում՝ աճուրդի ժամանակ։ Նրա գինը հասնում է անհավանական բարձունքների։ Արդյունքում Անժելիկային գնում է բոլորին անհայտ մի բերբեր, վճարելով չլսված գին՝ 150 հազար զեքին (կշռելու դեպքում 3,5 գրամ զեքինը համապատասխանում է 525 կգ ոսկուն)։ Զայրացած Մեցցո Մորտեն, ով մեկնեսյան սուլթանի առաքիչն էր, դ՛Էսկրենվիլին մեղադրում է Անժելիկային իրեն վաճառելու խոստումը խախտելու համար։
Բերբերն Անժելիկային տանում է ծովափին գտնվող ապարանքը։ Երբ Անժելիկան մնում է այգում մենակ, լսում է Ժոֆրեյի ծանոթ քայլերի ձայնը։ Նրանք նետվում են միմյանց ընդառաջ ու գրկախառնվում։ Սակայն դը Պեյրակին տանջում է այն միտքը, որ Անժելիկան դարձել էր Ֆրանսիայի թագավորի սիրուհին, չնայած նաև արդարացնում էր նրան, քանի որ Անժելիկան իրեն զոհված էր համարում։ Անժելիկան ժխտում է նրա մեղադրանքները և խնդրում, որպեսզի Ժոֆրեյը հավատա իրեն, սակայն կոմսը համոզված չէր դրանում։ Ամուսինները վիճում են և Ժոֆրեյը գնում է դեպի իր նավը, որին համարում է իրեն հավատարիմ միակ ընկերը։
Այդ ժամանակ անհայտ մարդիկ հրկիզում են Ժոֆրեյի նավը։ Նա գիտակցում է, որ Անժելիկան ավելի կարևոր է իր համար, քան նավը և վերադառնում է նրա մոտ։ Սակայն օգտվելով հարմար պահից, դ՛Էսկրենվիլի մարդիկ առևանգում են Անժելիկային։ Դ՛Էսկրենվիլը վստահ էր, որ դը Պեյրակը մինչև կհանգցնի իր այրվող նավը, իրենք արդեն շատ հեռու կլողան ծովում և կրկին կարող են վաճառել Անժելիկային...
Ծանոթագրություններ
Կատեգորիա:1967 ֆիլմեր Կատեգորիա:Ֆրանսիական արկածային ֆիլմեր Կատեգորիա:Ֆրանսիական ֆիլմեր Կատեգորիա:Ֆրանսիական պատմական ֆիլմեր Կատեգորիա:Իտալական ֆիլմեր Կատեգորիա:Իտալական արկածային ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Ֆրանսերեն ֆիլմեր Կատեգորիա:Գերմանական պատմական ֆիլմեր Կատեգորիա:Ֆիլմեր ծովահենների մասին Կատեգորիա:Գերմանական մելոդրամա ֆիլմեր Կատեգորիա:Ֆրանսիական մելոդրամա ֆիլմեր Կատեգորիա:Իտալական մելոդրամա ֆիլմեր Կատեգորիա:Գերմանական արկածային ֆիլմեր
Enter (ալբոմ)
Enter, նիդերլանական Within Temptation խմբի ստուդիական ալբոմ, թողարկվել է 1997 թվականին, DSFA Records լեյբով։
Ալբոմում
Այս ալբոմը խիստ տարբերվում է նախորդ ալբոմներից իր ոճով։ Ալբոմի որոշ երգեր, որոնք գրել է Ռոբերտ Վեստերխոլդը երգվում է բղավելով (իսկ նախորդ ալբմում այդպես չէր)։ Որոշ քննադատներ այն դասակարգել են գոթիկ֊դյումաների շարքին։
Ձայնագրման մասնակիցներ
Կատեգորիա:1997 ալբոմներ
Վիկտոր Ադլեր
Ադլեր Վիկտոր, ավստրիացի գործիչ, սոցիալ–դեմոկրատիայի պարագլուխ։
Կենսագրություն
Ծնվել է 1852 թվականի հուլիսի 24-ին։ 1905 թվականից եղել է պառլամենտի անդամ։ Քաղաքական գործունեությունն սկսել է պան–գերմանական կազմակերպությունում։ 1883 թվականից հետաքրքրվել է սոցիալիստական շարժման հարցերով։ Երկու անգամ հանդիպել է Ֆրիդրիխ Էնգելսին (1883, 1889), վերջինիս հետ նամակագրական կապ է պաշտպանել (1889–1895)։
Եղել է ավստրիական սահմանադրական կուսակցության Հայնֆելդի հիմնադիր համագումարում (1888 թվականի դեկտեմբերի 31 -1889 թվականի հունվարի 1) ընդունված ծրագրի գլխավոր հեղինակներից։
Կուսակցության քաղաքականության մի շարք հարցերում, մասնավորապես ազգային հարցում, նախապատվություն է տվել օպորտունիստական հայացքների։ 1914–1918 թվականների համաշխարհային պատերազմի ժամանակ սկզբնապես սատարել է գերմանական սոցիալ–շովինիստների դիրքավորմանը սակայն Ադլերի քննադատության գլխավոր օբյեկտը եղել է գերմանական սոցիալ–դեմոկրատիայի ձախ թևը (Կարլ Լիբկնեխտ, Ռոզա Լյուքսեմբուրգ)։ 1918 թվականի նոյեմբերին կարճ ժամանակ եղել է Ավստրիայի արտաքին գործերի նախարար։
Մահացել է նոյեմբերի 11-ին։
Ծանոթագրություններ
Կատեգորիա:Ավստրիայի քաղաքական գործիչներ Կատեգորիա:Ավստրիացի դիվանագետներ Կատեգորիա:Դիվանագետներ այբբենական կարգով Կատեգորիա:Ավստրիացի բժիշկներ Կատեգորիա:Ավստրիացի գրողներ Կատեգորիա:Գրողներ այբբենական կարգով Կատեգորիա:Ավստրիացի լրագրողներ
Լալե Քարաբըյըք
Լալե Քարաբըյըք, թուրք դասախոս և քաղաքական գործիչ։
Կենսագրություն
Լալե Քարաբըյըքը ծնվել է 1965 թվականին Բիլեջիքում ։ 1982 թվականին ավարտել է Էրթուղրուլ Գազիի ավագ դպրոցը, իսկ 1986 թվականին՝ Ուլուդաղի համալսարանը։ 1989 թվականին նա ստացել է Ուլուդաղի համալսարանին կից հասարակական գիտությունների ինստիտուտի մագիստրոսի աստիճան։ 1993 թվականին Քարաբըյըքը ստացել է փիլիսոփայության դոկտորի կոչում։ 1994 թվականից Ուլուդաղի համալսարանում դասավանդել է հաշվապահական և ֆինանսական դասընթացներ։ Հրատարակել է 6 գիրք և 29 հոդված ։
Անձնական կյանք
1982 թվականից ապրում է Բուրսայում։ Ամուսնացած է Նեզիհ Քարաբըյըքի հետ։ Նրանք ունեն մեկ երեխա ։
2011 թվականին Քարաբըյըքն առաջադրվել էր Հանրապետական ժողովրդական կուսակցության կողմից Ազգային մեծ ժողովում, սակայն չկարողացավ հավաքել անհրաժեշտ քանակությամբ ձայներ։ 2015 թվականի փետրվարին Լալե Քարաբըյըքը հեռացել է Ուլուդաղի համալսարանից՝ ակտիվ քաղաքականությամբ զբաղվելու համար ։ Նույն թվականի հունիսին Բուրսա քաղաքից նա ընտրվեց Մեծ Ազգային ժողովի անդամ ։ 2015 թվականի նոյեմբերին վերընտրվել է ։
Ծանոթագրություններ
Կատեգորիա:Քաղաքական գործիչներ ըստ ազգության Կատեգորիա:Թուրքիայի կին քաղաքական գործիչներ Կատեգորիա:21-րդ դարի կին քաղաքական գործիչներ Կատեգորիա:Թուրքիայի 26-րդ գումարման մեջլիսի պատգամավորներ Կատեգորիա:Թուրքիայի 25-րդ գումարման մեջլիսի պատգամավորներ Կատեգորիա:Թուրքիայի Ժողովրդահանրապետական կուսակցության քաղաքական գործիչներ Կատեգորիա:Թուրք կին ակադեմիկոսներ Կատեգորիա:Փիլիսոփայական գիտությունների դոկտորներ Կատեգորիա:Թուրք ակադեմիկոսներ
Մարսել Էմե
Մարսել Էմե (Marcel Aymé, ), 20-րդ դարի ֆրանսիացի բազմաժանր գրող ։ Գրել է արձակ երկեր (վեպեր, վիպակներ, պատմվածքներ, նորավեպեր (նովելներ), էսսեներ, թատերգություններ, սցենարներ, երգիծական, գիտաֆանտաստիկ, վավերագրական, ինչպես նաև մանկական ստեղծագործություններ    ։ Իր ստեղծագործություններում սուր քննադատության ենթարկելով բուրժուազիայի արատավոր բարքերը և հատկապես երեսպաշտությունը՝ Էմեն  կարողացել է վարպետորեն և տպավորիչ արդյունավետությամբ միաձուլել իրականն ու երևակայականը, գրոտեսկն ու հասարակական սուր միտվածությունը, սարկազմն ու փիլիսոփայական խոհը, հեգնանքն ու ողբերգությունը ։
Ուշագրավ է, որ ֆիլմեր են նկարահանվել ոչ միայն Էմեի գրած կինոսցենարների, այլև մի շարք արձակ ու թատերգական գործերի հիման վրա։ Շուրջ յոթ տասնյակ գեղարվեստական կինոնկարներից ու հեռուստաֆիլմերից հիշարժան են հատկապես «Սեղան՝ մեռածների համար» (ռեժիսոր՝ Անրի Վեռնոյ), «Ուրան» (Կլոդ Բեռի), «Փարիզի միջով» (Կլոդ Օտան-Լարա), «Մարդը, որ անցնում էր պատի միջով» ֆիլմերը։
Հայերեն լույս են տեսել Մարսել Էմեի մի շարք նորավեպեր (նովելներ), հեքիաթների մի ժողովածու («Թառած կատվի հեքիաթները» խորագրով)։
Կենսագրություն
Դպրոցն ավարտելուց հետո բժշկագիտություն է ուսումնասիրել։ Աշխատել է տարբեր մասնագիտություններով, այդ թվում՝ որպես ապահովագրական գործակալ, որմնադիր, բանկի ծառայող, վիճակագիր... Լրջորեն հիվանդացել է և ստիպված է եղել տևական ժամանակ ծախսել առողջությունը վերականգնելու վրա։ Իր առաջին վեպի («La Table aux crevés») համար 1929 թվականին արժանացել է «Ռենոդո» մրցանակի։ Տասը տարի անց Մարսել Էմեին շնորհվել է ևս մեկ հեղինակավոր գրական պարգև՝ Շանտեկլերի մրցանակ։
Հիշատակ
Փարիզի Մոնմարտր թաղամասում՝ Մարսել Էմեի անունը կրող հրապարակում, կանգնեցվել է նրա հուշարձանը, որն ստեղծվել է գրողի «Մարդը, որ անցնում էր պատի միջով» («Le passe-muraille») պատմվածքի մոտիվներով։
2015 թվականին նրա անունը տրվել է մի աստղակերպի (աստերոիդի)։
Էսսեներ
Էկրանավորումներ
Արտաքին հղումներ
Կատեգորիա:20-րդ դարի գրողներ Կատեգորիա:Ֆրանսիացի գրողներ Կատեգորիա:Ռենոդո մրցանակի դափնեկիրներ Կատեգորիա:Վիպասաններ Կատեգորիա:Թատերագիրներ Կատեգորիա:Սցենարիստներ Կատեգորիա:Ֆրանսիացի վիպասաններ Կատեգորիա:20-րդ դարի ֆրանսիացի վիպասաններ Կատեգորիա:Ֆրանսիացի թատերագիրներ Կատեգորիա:20-րդ դարի սցենարիստներ Կատեգորիա:Ֆրանսիացի սցենարիստներ
.au
.au, Ավստրալիայի վերին մակարդակի ազգային դոմեն։
Գրանցում
Ներկայումս արգելված են անմիջապես .au դոմենի տակ գրանցումները։ .au դոմենի ներկայիս կանոնները պահանջում են գրանցվել երկրորդ մակարդակի դոմեններում, որոնք բաժանված են ըստ կատեգորիաների և բնութագրում են կայքի տեսակը։ Այդպիսի կանոններ կան նաև այլ երկրներում, դրանցից են՝ Մեծ Բրիտանիան, Նոր Զելանդիան և այլ երկրներ ։
Քաղաքական հետազոտությունների ինստիտուտ (Փարիզ)
Քաղաքական հետազոտությունների ինստիտուտ (Փարիզ) (Institut d'études politiques de Paris), հաճախ անվանվում է Sciences Po, Ֆրանսիայի քաղաքական և դիվանագիտական էլիտայի դարբնոց։
Այնտեղ ուշադրությունը կենտրոնացվում է ոչ միայն քաղաքական և տնտեսական գիտությունների, այլև իրավունքի, հաղորդակցության, ֆինանսական, ձեռնարկատիրական գործունեության, ղեկավարման և լրագրության վրա։
Ինստիտուտը գտնվում է Սենայից ոչ հեռու, Սեն-Ժերմեն և Ռասպայ ծառուղիների միջև, Փարիզի բազմաթիվ տեսարժանություններից, ինչպիսիք են Փարիզի Աստվածամոր տաճարը և Ազգային ժողովը, մի քանի րոպե քայլի վրա։
Պատմություն
Sciences Po անվանումը վերաբերում է երեք առանփին, բայց միմյանց փոխլրացնող ինստիտուտների.
1872—1945
Sciences Po-ն ստեղծվել է 1872 թվականին որպես Քաղաքական գիտությաւոնների ազատ դպրոց (École Libre des Sciences Politiques)` ֆրանսիացի ինտելեկտուալների, քաղաքագետների և բիզնեսմենների խմբի կողմից, նրանց թվում են եղել Հիպոլիտ Տենը, Էգնեստ Ռենանը, Ալբերտ Սորելը, Պիեռ Լերուա-Բոլյոն, Ֆրանսուա Գիզոն` Էմիլ Բութմիի գլխավորությամբ ։ 1870 թվականի Փարիզյան կոմունայի, Նապոլեոն III-ի պարտությունից հետո այս մարդիկ ձգտեցին բարեփոխել ֆրանսիական քաղաքագետների նախապատրաստման համակարգը։ Այս ձգտումը ելնում էր վախից, որ Ֆրանսիայի քաղաքական և տնտեսական միջազգային դիրքը կորստյան կմատնվեր իր քաղաքական և դիվանագիտական մասնաճյուղերի ոչ բավարար ուսուցման պատճառով։ Դպրոցը նպատակ ուներ ծառայել որպես «սնուցիչ միջավայր, որտեղ կսովորեր պետության էլիտան» ։
Ուսուցման ծրագիրը աչքի էր ընկնում հատուկ մարդասիրությամբ և լավատեսությամբ. դասավանդման համար հրավիրվում էին գիտնականներ, նաև նախարարներ, բարձրաստիճան պետական գործիչներ և բիզնեսմեններ։ Ներմուծվել էին նոր դիսցիպլիններ, այնպիսիք, ինչպես միջազգային հարաբերություններ, միջազգային իրավունք, քաղաքատնտեսություն և համեմատական կառավարություն։
1945 — մինչև օրս
1945 թվականի հոկտեմբերի 5-ին, Շառլ դը Գոլի 45-2284 որոշման համաձայն, Sciences Po-ի հիման վրա ստեղծվեցին երկու ինստիտուտներ. Քաղաքական գիտությունների ազգային ֆոնդը (FNSP) և Փարիզի Քաղաքական հետազոտությունների ինստիտուտը (IEP Paris) (IEP Paris): Երկու ինստիտուտների առջև էլ ֆրանսիական ղեկավարությունը խնդիր էր դրել ապահովել քաղաքագիտության, տնտեսագիտության և սոցիոլոգիայի զարգացումն ու տարածումը ինչպես երկրում, այնպես էլ երկրից դուրս» ։
Sciences Po անվանումը օգտագործվում էր երկու հաստատությունների համար էլ։ ELSP-ի ուսուցման ծրագրերն ու մեթոդիկան օրինակ հանդիսացան ողջ Ֆրանսիայում քաղաքական հետազոտությունների ինստիտուտների համակարգի համար, հատկապես Ստրասբուրգում, Լիոնում, Էքսեում, Գրենոբլում, Թուլուզում։
FNSP-ն հետագայում ևս ամրապնդեց իր դերը. նրա հեղինակությունը ամրապնդում են այնպիսի հրատարակություններ, ինչպես Revue française de science politique, le Bulletin analytique de documentation, la Chronologie politique africaine-ը և Cahiers de la Fondation-ը, նաև նրա յոթ գիտահետազոտական կենտրոնները և հիմանական հրատարակությունը Presses de Sciences Po. :
Գրադարան (Bibliothèque de Sciences Po)
Հետազոտությունների դպրոցի կորիզն է հանդիսանում 1871 թվականին հիմնադրված Bibliothèque de Sciences Po-ը, որտեղ կա 650 000 գիրք սոցիալական գիտությունների մասին և 4500 ամսագիր և ամենամյա հրատարակություններ, չնայած ցանկացած պահի դրանց մոտ 1/15 մասն է հասանելի ուսանողներին։ Գրադարանում է գտնվում նաև Վավերագրական ծառայությունը, որը պարունակում է 18 000 գործ։ 1982 թվականին Կրթության նախարարությունը այստեղ հիմնեց Գրադարանային կենտրոն, իսկ 1994 թվականից գրադարանը սերտ կապեր ուներ Ֆրանսիայի ազգային գրադարանի հետ :
Հրատարակություն/Presses de Sciences Po
Presses de Sciences-Po -ն ինստիտուտի սեփական հրատարակությունն է։ Այնտեղ հրատարակվում են գիտական աշխատանքներ, այն պետական քաղաքականության, միջազգային հարաբերությունների, ֆրանսիական քաղաքականության և տնտեսության ոլորտում ֆրանսիական առաջատար հրատարակություն է հանդիսանում : Այն հրատարակում է ֆրանսիական 6 գիտական ամսագրեր և կատալոգում ունի 900 անվանում, բացի այդ ամեն տարի ավելանում են 30 նոր անվանումներ։
Հայտնի դասավանդողներ և շրջանավարտներ
«Rue Saint Guillaume»-ն Sciences Po-ի շրջանավարտների ամսագիրն է։
Sciences Po-ի շրջանավարտների և նախկին համագործակիցների մեջ են մտնում պետությունների 28 ղեկավարներ, մասնավորապես Ֆրանսիայի երեք նախագահները` Ժակ Շիրակը, Ֆրանսուա Միտտերանը, Ֆրանսուա Օլանդը, Ֆրանսիայի 13 վարչապետները, օտարերկրյա պետությունների 12 ղեկավարներ, նաև Միավորված ազգերի կազմակերպության նախկին Գլխավոր քարտուղարը և Թուլուզի նախկին քաղաքապետ Դոմինիկ Բոդին։ Ֆրանսիայի յուրաքանչյուր քաղաքական գործիչ և դիվանագետ այցելել է Sciences Po (դպրոցի բացման օրվանից)։
Շատ ֆրանսիացի ուսանողներ շարունակում են իրենց ուսումը École Nationale d’Administration -ում (ENA), որը համարվում է որպես պարտադիր աստիճան` ֆրանսիական քաղաքականության կամ դիվանագիտության մեջ մտնելու համար։ Sciences Po-ում դասախոսների և պրոֆեսորների մեծամասնությունը ENA-ի շրջանավարտներն են հանդիսանում։
Արտաքին հղումներ
Կատեգորիա:Ֆրանսիայի համալսարաններ
Սաբասիոս
Սաբասիոս, Սաբաձիոս, փռյուգիական աստված։ Անվանել են շնորհներ և հոգու անմահություն պարգևող «Գերագույն տիրակալ»։ Մ. թ. ա. V դար, երբ Սաբասիոսի պաշտամունքը տարածվել է Հունաստանում, նա նույնացվել է Դիոնիսոսին։ Համարվել է Զևսի ու Պերսեփոնեի որդին (ըստ առասպելի՝ վերջինիս հետ Զևսը զուգավորվել է օձի կերպարանքով)։ Սաբասիոսի պաշտամունքային արարողություններն ուղեկցվել են խրախճանքներով։ Հռոմում Աաբասիոսը նույնացվել է Յուպիտերին։
Սաբասիոս պատկերվել է փռյուգիական տարազով, մի ոտքով խոյի գլխին հենված մորուքավոր տղամարդու կերպարանքով, որը վեր բարձրացրած ձեռքի երեք մատով օրհնում է ժողովրդին։
Ն․ Մառը հայերեն աստված բառը սխալմամբ մակաբերում էր Սաբասիոս անունից («Бог у армян», «Изв․ Имп․ Академии наук», 1911, էջ 759–774), որի վրա հենվելով՝ որոշ հայագետներ փորձել են «հիմնավորել» հայերի թրակափռյուգիական ծագման վերաբերյալ վարկածը։
Սաբազիոսի Սրբազան ծառը բարդի է։
Կատեգորիա:Փռյուգիա Կատեգորիա:Թրակիայի հին հունական դիցաբանություն Կատեգորիա:Հին հունական աստվածներ Կատեգորիա:Կերպարներ այբբենական կարգով Կատեգորիա:Աստվածներ այբբենական կարգով Կատեգորիա:Հռոմեական աստվածներ և աստվածուհիներ
Թոմաս Ստաֆորդ
Թոմաս Փաթեն Ստաֆորդ (Thomas Patten Stafford, ), ամերիկացի տիեզերագնաց-օդաչու, ռազմաօդային ուժերի բրիգադային գեներալ։
1952 թվականին ավարտել է ԱՍՆ-ի ռազմածովային ակադեմիան, ստացել գիտությունների բակալավրի աստիճան, իսկ 1959 թվականին՝ Էդուարդսի (Կալիֆոռնիայի նահանգ) ավիացիոն բազայի փորձարկող օդաչուների դպրոցը։
ԱՍՆ տիեզերագնացների խմբում ընդգրկվել է 1962 թվականին։ 1965 թվականի դեկտեմբերի 15-16-ին Ուոլթեր Շիրայի հետ, որպես երկրորդ օդաչու, թռիչք է կատարել «Ջեմինի-6» տիեզերանավով։ Թռիչքը տևել է 25 ժամ 51 րոպե (Երկրի շուրջը կատարել է 17 պտույտ)։ 1966 թվականի հունիսի 3-6-ին Յուջին Սերնանի հետ, որպես հրամանատար, թռիչք է կատարել «Ջեմինի-9» տիեզերանավով։ 12 ժամ 2 րոպեում տիեզերանավը Երկրի շուրջը կատարել է 45 պտույտ։ 1969 թվականի մայիսի 18-26-ին, Ջոն Յանգի և Յուջին Սերնանի հետ, որպես հրամանատար, «Ապոլլոն-10» տիեզերանավով թռիչք է կատարել դեպի Լուսին։ Մայիսի 21-ին տիեզերանավը դուրս է բերվել Լուսնի արհեստական արբանյակի ուղեծիր, Ստաֆորդը և Սերնանը լուսնախցիկով (անջատվել էր տիեզերանավից) մոտեցել են Լուսնի մակերևույթին՝ մինչև 15 կիլոմետր հեռավորությամբ։ Թռիչքը տևել է 192 ժամ 3 րոպե (Լուսնի արհեստական արբանյակի ուղեծրում եղել է 61 ժ 40 ր)։ 1975 թվականի հուլիսի 15-25-ին Դոնալդ Սլեյտոնի և Վենս Բրանդի հետ, որպես «Ապոլլոն» տիեզերանավի հրամանատար, թռիչք է կատարել «Ապոլլոն» - «Սոյուզ» ծրագրով։ Թռիչքը տևել է 217 ժամ 28 րոպե, որի ընթացքում ամերիկյան «Ապոլլոն» և սովետական «Սոյուզ-19» տիեզերանավերը 2 անգամ կցվել էն, կատարվել են գիտատեխնիկական փորձեր։
Ծանոթագրություններ
Կատեգորիա:Ամերիկացի տիեզերագնացներ Կատեգորիա:1930 ծնունդներ Կատեգորիա:Սեպտեմբերի 17 ծնունդներ Կատեգորիա:20-րդ դարի ամերիկացի գործարարներ
Գոյանեզիա դու Պարա
Գոյանեզիա դու Պարա (Goianésia do Pará), համայնք Բրազիլիայում՝ Պարա նահանգի կազմում։ Գտնվում է Պարա նահանգի Հյուսիս-արևմտյան մարզում։ Մտնում է Պարագոմինաս գավառի կազմի մեջ։ Բնակչությունը կազմում է 31 293 մարդ՝ 2006 թվականի տվյալներով։ Գրավում է 7 021,191 կմ² տարածք։ Բնակչության խտությունը կազմում է 4,5 մարդ/կմ²։
Վիճակագրություն
Կատեգորիա:Բրազիլիայի բնակավայրեր Կատեգորիա:Պարա նահանգի բնակավայրեր
Աննա Էվերս
Աննա Լուիսա Էվերս (Anna Ewers, ), գերմանացի նորաձևության մոդել է։
Գործունեություն
Էվերսին հայտնաբերել է Ալեքսանդր Վանը։ Նա գտել էր աղջկա նկարը բլոգում և ներկայացրել այն Անիտա Բիթոնի քասթինգի, ով ասել էր․ «Եկեք գտնե՛նք այս աղջկան» ։ Այդ օրվաից սկսած Իուվերսը Վանի մուսան է ։
Գարուն/ամառ 2014 նորաձևության շաբաթվա ընթացքում նա քայլել է 37 շոուների ժամանակ, օրինակ՝ Céline, Balenciaga, Prada և Dolce & Gabbana բրենդների համար ։ 2014 թվականի Միլանի նորաձևության շաբաթվա թոփ մոդելն է եղել՝ քայլելով 18 շոուների ժամանակ ։
Նա մի քանի անգամ հայտնվել է փարիզյան Վոգ ամսագրում և մեկ անգամ՝ 2014 թվականի օգոստոսին՝ նրա շապիկին ։ Հայտնվել է նաև չինական, գերմանակ և իտալական Vogue–ի շապիկներին։ Այսպիով 2013 թվականի հուլիս ամսից մինչև 2015 թվականի մայիսը նա հայտնվել է 9 անգամ ամսագրի շապիկին։
2014 թվականին նա հաղթեց models.com կայքի «տարվա միանգամից հայտնի դարձած մոդելը» ։
Իր գործունեության ընթացքում նա հայտնվել է ավելի քան 100 ամսագրերում, գովազդներում և լուսանկարչական գրքերում, որոնցից են, օրինակ՝ i-D, Numero, W, Balenciaga, Balmain, Քելվին Քլայն, Շանել, Դիոր, Դոնա Կարան, Fendi, Lanvin, Louis Vuitton, Մարկ Ջեյկոբս, Prada, Ռալֆ Լոուրեն, Վերսաչե և այլն ։
Ծանոթագրություններ
Կատեգորիա:Գերմանացի մոդելներ Կատեգորիա:Մոդելներ այբբենական կարգով
(545) Մեսալինա
(545) Մեսալինա ({{lang-en|Messalina), աստերոիդների գոտու արտաքին մասի աստերոիդ։